Home Products Real Eyes Realize Real Lies Tupac Hoodie #A001
I Love 90s Hip Hop Hoodie #M002 $27.99 $37.99
PUMBA Hoodie #D003 $27.99 $37.99
TRUST NOBODY Hoodie #J003 $27.99 $37.99
Gin Is My Spirit Animal Hoodie #E002 $27.99 $37.99 Oloitokitok Vakansiehuis - Kabeljou Vakansie Akkommodasie Witsand
Hoogseisoen - R1400
Paasnaweek & 15 Desember tot 10 Januarie.
Minimum bespreking van 10 dae.
Buiteseisoen - R950
Res van die jaar.
Minimum bespreking van 2 dae.
Bepalings & Voorwaardes:
Pryse is vir die hele huis; 8 beddens
50% deposito betaalbaar om bespreking te bevestig
Uitstaande balans betaalbaar 7 dae voor aankoms (30 dae voor aankoms vir hoogseisoen besprekings)
Afslag onderhandelbaar vir besprekings van 7 dae of langer.
Vir besprekings gedurende die stil wintermaande, of vir klein groepe (minder as 4 mense) - skakel gerus vir 'n persoonlike kwotasie.
50% van deposito terugbetaalbaar 30 dae voor aankoms
25% van deposito terugbetaalbaar 2 weke voor aankoms
Geen terugbetaling met kansellasie minder as 2 weke voor aankoms
Balans (betaalbaar 30 dae voor aankoms) is nie-terugbetaalbaar
Volle terugbetaling indien kansellasie meer as 7 dae voor aankoms
Pro rata terugbetaling met kansellasie tussen 7 en 5 dae voor aankoms
Geen terugbetaling met kansellasie minder as 2 dae voor aankoms
Ons het ook akkommodasie in Diasstraat, te wete twee eenhede wat elk tussen 4 en 6 persone kan huisves. Vir meer inligting, email ons of skakel ons by 028 5371 575.
Meer oor Dias
ROETE AANWYSINGS :
Rademanstraat 26, Witsand
By die eerste 4-rigtingstop, draai regs in Joubertstraat.
Neem die tweede straat na links. Rademenstraat, arriveer by nr 26 aan jou regterkant.
"Oloitokitok" is 'n ruim vakansiewoning in die veilige en rustige kusdorpie van Witsand - 'n juweeltjie op Suid-Afrika se beroemde Tuinroete. Veral bekend as die plek waar dosyne walvisse elke winter kom kalf, is Witsand boonop reg langs die Breede Rivier mond geleë - wyd bekend gedurende die somermaande as vissermanshemel (kabeljou, grunter en leervis veral), sowel as 'n perfekte naweekbestemming onder die "kite-surfers". As hierdie opsies egter te aktief na jou smaak is, het Witsand kilometers en kilometers van pragtige voetslaanpaadjies deur die plaaslike fynbos, sowel as 'n paar oulike restaurante.
Die vakansiehuis is in 'n stil straat, binne stapafstand van die rivier, of 'n gemaklike stappie van minder as 2km tot by Witsand se bekende Blou-Vlag strand. Dit is 'n dubbelverdieping-woning met 'n groot grasperk en tuin, 'n muur rondom, en 'n goeie braaiplek vir die somer-aande. Die grondvloer het 2 slaapkamers, elk met 2 enkelbeddens, en 'n gedeelde badkamer met bad. Binnetrappe neem u na die boonste verdieping, met 'n ruim oopplan woonkamer / leefarea / eetkamer / kombuis. Die kombuis is volledig toegerus, met oond, mikrogolf, ys/vrieskas, ketel en basiese toebehore. Daar is 'n addisionele gas-plaat vir die dae wat Escom wil vermakerig raak. Hierdie vertrek loop uit op 'n balkon, waarvan af jy die see en rivier kan sien. Verder is daar 'n baie ruim hoofslaapkamer, met koningin-grootte bed, 2 stapelbeddens, en 'n ensuite badkamer met stort en bad. Hierdie kamer het sy eie privaat balkon, met pragtige uitsig oor plase, canola-lande en die Langeberg in die verte. Die hele boonste verdieping is in 2018 oorgedoen.
Ons het ook ander akkommodasie: Sien Dias Woonstelle
Geen handdoeke word voorsien nie. Bring asb u eie.
Hou in gedagte dat hierdie huis trappe en oop balkonne het. Kinders is welkom, maar toegang is op u eie risiko. Wees veral versigtig by die hoofslaapkamer se privaat balkon - dis oop, en kinders moet mooi dopgehou word. Die eienaar aanvaar geen verantwoordelik vir iemand wat by die trappe of balkonne afkletter nie.
Geen wasmasjien nie. Daar is 'n Wassery naby.
Troeteldiere nie toegelaat nie
Die huis is in 'n stil residensiële woonbuurt. Geen luidrugtige partytjies nie
Aankomstyd 12h00 - 20h00
Vertrektyd teen 10h00
Bedlinne, seep & toiletpapier
Geskikte werkoppervlak / tafel vir skootrekenaar
Gratis parkering op die perseel en op straat
Potte, panne, borde, eetgerei
Stoof / oond
Buiteruimte / tuin
Haardroer & shampoo